open-index/open-wikipedia-markdown huggingface dataset:
Ardata

**Ardata** foi unha cidade situada nas montañas ao leste da moderna Trípoli e non lonxe de Ullasa (próxima de Trípoli) que se chama actualmente Tell Arde e foi escavada.

Foi a primeira cidade interior que ocuparon os exipcios sobre a metade do século –XV despois de desembarcar en Ullassa. Pertencía ata entón a Tunip, un reino vasalo de Mitanni. Mentres os exipcios atacaban Qadesh e conquistaban outra cidade máis ao norte, Sumur, a cidade sublevouse instigada por Tunip, pero os exipcios acoraron a revolta.

O príncipe de Arasni, aliado a Abdi-Asirta xefe dos apiru de Amurru, conquistou Ardata sobre a metade do século -XV. Con esta cidade e Sigata como base do seu poder, os apiru estendéronse ao norte e ao sur. Morto Abdi-Asirta sobre o -1340, o seu fillo Pu-Bahla púidoa manter, pero a residencia tívoa na próxima Ullassa. Sobre -1330 quedou integrada no Reino de Amurru creado polo rei hitita Suppiluliumas I. É posíbel que entón Ardata fose a capital do reino con Aziru como rei.
Ullaza

**Ulassa** (ou **Ullaza**) foi un porto da costa libanesa uns 20&nbsp;km ao norte de Biblos. A súa situación exacta non se puido atopar aínda definitivamente.
Para a metade do século –XV o faraón exipcio Tuthmosis III, que xa fixera campaña en Siria, volveu á rexión; construíu unha frota que levaba as tropas por mar, desembarcando na costa do Líbano onde ocuparon Ullaza (poucos km ao norte da moderna Trípoli), que pertencía ao reino de Tunip, vasalo de Mitanni; desde Ullaza capturou a cidade non afastada de Ardata. Despois saqueou o territorio de Qadesh, pero non puido ocupar a cidade e, á volta, atopouse cunha Ardata rebelada. Nesta campaña conquistouse tamén Sumur, importante cidade ao norte de Ullaza. Durante os dous seguintes anos preparou a ofensiva contra Mitanni e, neste tempo, Tunip fomentou unha revolta en Ullaza que os exipcios tiveron que acorar. Na súa oitava campaña de Siria desembarcou en Ullaza e dirixiuse ao Orontes polo territorio de Qatna e para o norte; o rei de Mitanni retirouse e non presentou batalla.

Sobre a metade do século –XIV a cidade caeu en mans dos apiru de Amurru. Pu-Bahla, fillo do primeiro xefe Abdi-Asirta, ocupouna e converteuna na súa capital, dominando tamén Ardata, Wahliya, Ampi e Sigata.

Sobre o -1330 quedou incluída no reino de Amurru establecido polo rei hitita Suppiluliumas I.
Galería de imaxes de Alfoz

**Galería de imaxes** do concello de Alfoz na provincia de Lugo:

## Alfoz 

Ficheiro:Casa concello Alfoz 3.JPG|Casa do concello
Ficheiro:Casa concello Alfoz 1.JPG|Casa do concello
Ficheiro:Casa concello Alfoz 2.JPG|Casa do concello
Ficheiro:Situacion Alfoz.PNG|Mapa coa localización de Alfoz
Ficheiro:Placa Casa concello Alfoz 2.JPG|Placa altimétrica

## Parroquias 
### Mapas das parroquias de Alfoz 

Ficheiro:Parroquias_de_Alfoz.png|As nove parroquias que conforman o concello de Alfoz.
Ficheiro:Parroquia_de_Adel%C3%A1n_do_concello_de_Alfoz.png|Adelán
Ficheiro:Parroquia_de_Bacoi_do_concello_de_Alfoz.png|Bacoi
Ficheiro:Parroquia_de_Carballido_do_concello_de_Alfoz.png|Carballido
Ficheiro:Parroquia_do_Castro_de_Ouro_do_concello_de_Alfoz.png|O Castro de Ouro
Ficheiro:Parroquia_de_Lagoa_do_concello_de_Alfoz.png|Lagoa
Ficheiro:Parroquia_de_Mor_do_concello_de_Alfoz.png|Mor
Ficheiro:Parroquia_das_Oiras_do_concello_de_Alfoz.png|As Oiras
Ficheiro:Parroquia_do_Pereiro_do_concello_de_Alfoz.png|O Pereiro
Ficheiro:Parroquia_do_Reirado_do_concello_de_Alfoz.png|O Reirado

### Adelán 

Ficheiro:Igrexa de Santiago de Adelán, Alfoz.jpg|Igrexa

### O Castro de Ouro 

Ficheiro:IgrexaSanSalvadordeCastrodouro.JPG|Igrexa de San Salvador do Castro de Ouro
Ficheiro:CasteloCastrodouro.JPG|Castelo do Castro de Ouro
Ficheiro:CasteloPardodeCela.JPG|Castelo do Mariscal Pardo de Cela
Ficheiro:CastelodeCastrodouroatras.JPG|Torre do castelo de Castro de Ouro, vista desde atrás

### Lagoa 

Ficheiro:SanVicenteLagoa.jpg|Igrexa parroquial de San Vicente de Lagoa.

### Mor 

Ficheiro:Mor1.jpg|Igrexa parroquial de San Pedro de Mor.

### As Oiras 

Ficheiro:IgrexaAsOiras.JPG|Igrexa de San Mamede das Oiras

## Véxase tamén 
### Outros artigos 
*Galería de imaxes de Galicia
*Galería de imaxes da comarca da Mariña Central
*Lugares de Alfoz
*Eleccións municipais en Alfoz
Sigata

**Sigata** foi unha cidade fenicia próxima a Biblos, situada seguramente un chisco ao sur desta.

Foi unha das primeiras cidades conquistadas sobre a metade do século –XIV polos apiru de Amurru (a terceira gran cidade). Crese que era independente e non pertencía a Biblos, ao contrario que a próxima Ampi, pero o rei de Biblos Rib-Hadda ocupouna aos apiru, o que induciu aos exipcios a considerar a Abdi-Asirta leal e non escoitar os avisos do rei de Biblos. Pouco despois Abdi-Asirta, xa co recoñecemento exipcio, recuperouna, xunto coa próxima Ampi e os exipcios deixaron facer. Á morte de Abdi sobre o -1340, o seu fillo Pu-Bahla conservouna e, sobre o -1330, foi integrada no Reino de Amurru, vasalo hitita.
Galería de imaxes de Baiona

**Galería de imaxes** do concello de Baiona na provincia de Pontevedra.

## Baiona 

Ficheiro:Islas Estelas Baiona e cabo silleiro.jpg|Illas Estelas, Baiona e Cabo Silleiro.
Ficheiro:Baiona Galicia.jpg
Ficheiro:Panorámica de Baiona, Galiza.jpg|Panorámica.
Ficheiro:Baiona.jpg|Baiona.
Ficheiro:Panorámica Baiona bn.jpg|Baiona.
Ficheiro:Virxe da Rocha, Antonio Palacios.jpg|Virxe da Rocha.
Ficheiro:Virxe da Roca - Baiona.jpg|Idem.
Ficheiro:Santa cristina de sabaris.jpg|Santa Cristina de Sabaris, Santa Cristina da Ramallosa, Baiona.
Ficheiro:Cruceiro de la Santísima Trinidad.jpg|Cruceiro da Santísima Trindade.
Ficheiro:Festa da arribada.jpg|Festa da arribada.
Ficheiro:Saida 22ª Carreira pedestre popular 'Andar e correr' Baiona 2006.jpg|Carreira popular pedestre.
Ficheiro:Parador de Baiona, fachada suroeste.JPG|Parador de Baiona

### Porto de Baiona 

Ficheiro:Pinta; Baiona.JPG|Porto de Baiona.
Ficheiro:Vista do porto de Baiona desde Monterreal.JPG|Vista do porto de Baiona desde a Fortaleza.
Ficheiro:Fortaleza de baiona dende o porto.jpg|Fortaleza de Baiona dende o porto.
Ficheiro:Porto de Baiona. Galicia (Spain).jpg

## Castelo de Monterreal 

Ficheiro:Baiona castle.jpg|Vista desde o exterior
Ficheiro:Monterreal Torre e fortificacións- Baiona.JPG|Torre e fortificacións
Ficheiro:Monterreal - Baiona Murallas.JPG|Murallas
Ficheiro:Parador Bayona ss 08.jpg|Parador

## Cabo Silleiro 

Ficheiro:Cabo_Silleiro_1.jpg|Ondas batendo nas rochas en Cabo Silleiro.
Ficheiro:Cabo_Silleiro_2.jpg|O mar visto dende Cabo Silleiro.
Ficheiro:Cabo_Silleiro_4.jpg|Construción abandonada en Cabo Silleiro.
Ficheiro:Cabo_Silleiro_3.jpg|Ondas chegando a Cabo Silleiro.
Ficheiro:Cabo Silleiro.jpg

## Faro Silleiro 

Ficheiro:Faro_Silleiro_2.jpg|O faro visto dende Cabo Silleiro.
Ficheiro:Faro Silleiro 1.jpg
Ficheiro:Faro Silleiro.jpg
Ficheiro:Cabo Silleiro. Galiza S1.jpg|Illas Cíes dende Faro Silleiro

#### Muíños de Baredo e Regato das Tres Regueiras 

Ficheiro:Galiza - Río Fraga - Muiños de Baredo 2.jpg|Muíños de Baredo no Río Fraga.
Ficheiro:Galiza - Río Fraga - Muiños de Baredo 6.jpg|Entrada de auga no muíño.
Ficheiro:Galiza - Río Fraga - Muiños de Baredo 4.jpg
Ficheiro:Galiza - Río Fraga - Muiños de Baredo 5.jpg
Ficheiro:Galiza - Río Fraga - Muiños de Baredo.jpg
Ficheiro:Galiza - Río Fraga 1.jpg

## Véxase tamén 
### Outros artigos 
*Galería de imaxes de Galicia
*Galería de imaxes da comarca de Vigo
*Lugares de Baiona
*Eleccións municipais en Baiona
Ampi

**Ampi** foi unha cidade próxima a Biblos que foi conquistada por Abdi-Asirta, xefe dos apiru de Amurru ao rei Rib-Hadda de Biblos sobre a metade do século –XV. Despois, o fillo de Abdi, Pu-Bahla, conservouna (sobre -1340) e sobre o -1330 pasou a formar parte do reino de Amurru, vasalo hitita.
Dinastía Xustiniana

A **Dinastía Xustiniana** é a familia que gobernou o Imperio Bizantino dende o ano 518 ata o 602. Orixinouse con Xustino I e rematou con Mauricio, e tomou o seu nome do seu membro máis representativo, Xustiniano I.miniatura|300px|Flavius Iustinus Augustus|centro
Alejandra Juno

**Alejandra Juno Rodríguez Villar**, coñecida como **Alejandra Juno**, nada en Santiago de Compostela o 9 de decembro de 1973, é unha actriz e escritora galega en lingua castelá.

## Traxectoria 
Filla de Luis Rodríguez Míguez e Mariluz Villar Otón, é doutora en Historia pola Universidade de Santiago de Compostela, licenciada en Ciencias da Información pola Universidade Complutense de Madrid e cun mestrado en Estudos teatrais pola Universidade da Coruña.

Comezou no teatro á idade de sete anos no Estudo de Artes Escénicas de Ourense, dirixido pola súa nai Mariluz Villar. Dirixe o grupo de teatro chamado "*Juno Teatro*", dedicado principalmente á farsa e ó teatro simbólico. Tamén se dedica á escrita dramática, con obras que representa co seu grupo e traballou así mesmo como guionista da TVG, no programa *Luar* e a serie *Terra de Miranda*, entre outros.

Dedícase primordialmente á investigación cunha tese doutoral sobre o grupo de teatro compostelán Ditea, dirixida por Xosé Ramón Barreiro, e ten escrito unha serie de artigos sobre cine en *El Correo Gallego*.

Colabora asiduamente co grupo de teatro Yeses. En 2010 a Editorial Fundamentos, especializada en teatro, publicou dúas das súas obras: *Eurolé* e *El retablo de las criadillas*.

En 2012 publicou *Cuando Compostela subió el telón*, un libro sobre os dez primeiros anos de Ditea, o grupo de teatro que os seus pais Luis Rodríguez Miguez e Mariluz Villar crearon en 1960 en Santiago de Compostela, recoñecido como o comezo do teatro galego contemporáneo.

## Obra 
* *El retablo de las criadillas* (2007). Deputación de Ourense / Editorial Galaxia.
* *El retablo de las criadillas / Eurolé. Batallitas del viejo continente* (2010). Editorial Fundamentos. Colección Espiral, nº 375.
* *Cuando Compostela subió el telón. Crónica sentimental de la década dorada del teatro santiagués, Ditea 1960-1970* (2012). Alvarellos Editora.

## Notas 
## Véxase tamén 
### Ligazóns externas 
* *El retablo de las criadillas / Eurolé. Batallitas del viejo continente*
* Recensión do texto "El retablo de los criadillas", en *Periodista digital* (2007) .
Luis Rodríguez Míguez

**Luis Rodríguez Míguez**, nado en Santiago de Compostela en 1932 e finado en Ourense o 27 de febreiro de 2016, foi un médico, profesor universitario e escritor galego, recoñecido por ser o pai do termalismo contemporáneo en Galicia, e creador da expresión "vila termal".

## Traxectoria 
Licenciouse en Medicina pola Universidade de Santiago de Compostela e doutorouse posteriormente cunha tese sobre termalismo e a catalogación dos mananciais na provincia de Ourense. Desenvolveu toda a súa vida profesional en Ourense. Ocupou distintos postos médicos, tanto na atención como na administración. Ocupou a dirección do Centro de Sanidade Ambiental de Galicia, e a xefatura de Sanidade en Ourense. Tamén desenvolveu carreira como profesor universitario, tanto na Universidade de Santiago como na de Vigo, onde deu clase na facultade de Ciencias da Saúde de Ourense.

Dende esa dobre faceta administrativa e médica, promoveu o termalismo na provincia de Ourense, tema sobre o que escribiu libros de carácter histórico. Tamén foi vicepresidente da Sociedade Galega de Xerontoloxía e Xeriatría.

## Obras principais 
* *Contos de Vilago de Ribadela* (1990, baixo o pseudónimo Lope de Bonaval)
* *El termalismo en Galicia en la década de los ochenta* (1988)
* *Estudio histórico bibliográfico del termalismo: Principales surgencias de la provincia de Orense* (1995)
* *Ourense termal* (2001)
* *Pantón, patrimonio y termalismo* (2007)

## Galardóns
* Medalla de Ouro da vila do Carballiño.
* Medalla de Ouro da Facultade de Ciencias do Campus de Ourense da Universidade de Vigo
* Académico da Real Academia de Medicina e Cirurxía de Galicia, onde ingresou en 1999.
* Presidente de honra da Asociación de Ex-alcohólicos de España.
*Medalla de Ouro da Deputación de Ourense (a título póstumo)

## Vida persoal
Era o home da actriz e escritora Mariluz Villar e pai da escritora Alejandra Juno.

## Notas 
## Véxase tamén 
### Ligazóns externas 
* Asociacion dos Ensinantes de Ciencias de Galicia
Irqata

**Irqata** foi unha cidade de Amurru, entre Sumur e Ardata, na parte sur da chaira de Akkar, na zona raiana moderna entre o Líbano e Siria. Aparece mencionada nas fontes exipcias desde aproximadamente o 1800 a. C., pero estaba habitada desde sobre o 5000 a. C. Hoxe chámase Tell Arqa, onde se fixo unha escavación arqueolóxica e ten próximas as de Tell Kazel (Sumur) e Tell Jamous, ambas lixeiramente ao norte. A cidade foi destruída por dous incendios (casuais ou máis probabelmente causados por algún conflito) máis ou menos no 2200 a. C. Outro incendio é da metade do século XV a. C. con Tuthmosis III e debeu ser abandonada no século seguinte, non sendo repoboada ata comezar o século IX a. C.

Como lugar avanzado de Sumur, foi unha posición forte exipcia e serviu de base para a conquista de Tunip na metade do século XV a. C., pero despois a cidade perdeu importancia e quedou en mans dun príncipe local, vasalo de Exipto. Os apiru mataron o rei Aduna de Irqata e ocupárona, e foi a súa primeira conquista na rexión e o inicio do seu poder. Sobre o 1340 a. C. volveu a Exipto, pero xa non tiña importancia estratéxica e non foi restaurada, e, pouco despois, debeu caer en mans outra vez dos apiru, xa que o 1330 a. C. formou parte do Reino de Amurru, vasalo hitita creado coas posesións dos apiru.
Dunaújváros

**Dunaújváros** (chamado até 1951 **Dunapentele** e entre 1951 e 1961 **Sztálinváros**) é unha cidade situada no centro de Hungría, ó longo do río Danubio (lingua húngara nome: *Duna*). Está situdada no condado de Fejér.
133

## Acontecementos 
## Nacementos 
* 30 de xaneiro - Didio Xuliano, emperador romano.

## Mortes 
## Outros 
* Historia ano a ano
Hódmezővásárhely

**Hódmezővásárhely** é unha cidade autónoma do sur de Hungría cunha poboación duns 48.000 habitantes. Atópase na beira do río Tisza.

## Xeografía e clima 
**Hódmezővásárhely** sitúase a 25&nbsp;km de Szeged, no condado de Csongrád. A vila está situada a uns 80–85 m. sobre o nivel do mar.

O clima é continental suave, con invernos fríos e veráns calorosos. A temperatura media é de 11,6&nbsp;°C.

## Ligazóns externas 
* Sitio oficial (en húngaro)
Burgenland

**Burgenland** (húngaro *Várvidék*, *Őrvidék* ou *Felsőőrvidék*, croata *Gradišće*, esloveno *Gradiščansko*) é o estado austríaco menos poboado (O estado posuía unha poboación de 277.569 habitantes no censo do 2001) e situado máis o leste de Austria. O estado está composto por dous ¨Statutarstadt¨ (vilas autónomas) e 7 distritos con 171 concellos. O estado ten 166&nbsp;km de longo e chega ós 5&nbsp;km de estreito.
A súa capital é Eisenstadt.

## Notas 
## Véxase tamén 
### Ligazóns externas 
* Sitio Oficial 
* Guía de Viaxe de Burgenland
* http://www.hrvatskicentar.at/
Estados de Austria

miniatura|Mapa de Austria
Austria divídese en nove Estados (*Bundesländer*), cadanseu estado ten o seu propio goberno central. A capital, Viena, constitúe un estado que abarca unicamente o municipio.

## Estados de Austria
134

## Acontecementos 
* Os romanos toman Xerusalén, que destrúen en boa medida, e renoméana como Aelia Capitolina.

## Nacementos 
## Mortes 
* Jima, rei de Silla, un dos tres reinos nos que se divide a península de Corea.

## Outros 
* Historia ano a ano
1100

## Acontecementos 
* Os aragoneses, ao mando de Pedro I, toman aos musulmáns a localidade de Barbastro.
* Diego Xelmírez é nomeado bispo de Santiago de Compostela.

## Nacementos 
* Andrónico I Comneno, emperador bizantino.
* Pedro Lombardo, filósofo e teólogo francés (m. 1165).
* Jacob ben Meir Tam, comentarista do Talmud (m. 1171).
* Hadrián IV, papa da Igrexa católica romana.

## Mortes 
* Bahya ben Yosef ibn Paquda, xudeu de Zaragoza, autor da obra "*Deberes dos corazóns*" (data aproximada).
* Clemente III - antipapa da Igrexa Católica (n. 1029).

## Outros 
* Historia ano a ano
Artatama II

**Artatama II** ("o máis recto") foi rei de Mitanni. 
## Traxectoria
Era seguramente fillo de Artashumara e, despois do asasinato do seu pai, conseguiu a axuda da parte oriental do reino, onde unha revolta o había acabar proclamando rei.

Foi imposto como único rei por un exército hitita sobre o -1340, cando xa era moi vello e asociara ao goberno ao seu fillo Shuttarna III. O seu título no tratado cos hititas foi o de "rei dos hurritas" (os antecesores serían "reis de Mitanni", 'título reservado seguramente aos reis da parte occidental). A rexión de Washukanni foille entregada polos hititas.

Neste momento o país foi invadido polos asirios, aliados co reino de Alshe, pero o seu fillo Shuttarna III fixo un tratado con Asiria devolvendo os trofeos e aceptando pagar imposto.

O poder de Artatama non se debilitou coa retirada dos hititas ao cabo da campaña e vai plantar cara a Tushratta e aos seus fillos, que tiñan a axuda da parte occidental do reino. Tushratta morreu, o seu fillo máis vello de nome descoñecido foi derrotado, e o segundo fillo, o futuro Mattiwaza, tivo que fuxir a territorio babilonio e despois hitita, de onde volveu coa axuda hitita (e casado cunha filla de Suppiluliumas I e conquistou o poder (ver Mattiwaza). Artatama II crese que foi respectado ata a súa morte, que debeu ser pouco despois, seguramente en Taite, con 80 anos ou máis, debido a que era un antigo aliado hitita.
Nagykanizsa

**Nagykanizsa** (Alemán: Großkirchen, Groß-Kanizsa, turco: Kanije, serbio: Velika Kanjiža ou Велика Кањижа) é unha cidade mediana situada no condado de Zala no suroeste de Hungría. Na lingua húngara, tamén é coñecida como Kanizsa.

## Véxase tamén 
### Ligazóns externas 
* Sitio oficial
* Fotografías aéreas de Nagykanizsa
Pakarripa

**Pakarripa** foi un distrito do reino de Mitanni, situado aproximadamente ao sueste de Washukanni.

A terra de Pakarripa rendeuse a Kili-Teshub e os seus protectores hititas, e o hurrita e o rei Piyasilis I de Karkemish, fillo do rei hitita Suppiluliumas I, estiveron aquí e tomaron posesión dela e, mentres estaban alí, chegoulles unha mensaxe informando de que os asirios marchaban contra eles; os hititas marcharon contra os asirios e estes retiráronse sen combater.

## Notas 
## Véxase tamén 
### Bibliografía 
*
Shuttarna III

**Shuttarna III** foi probabelmente rei de Mitanni asociado ao seu pai Artatama II sobre o -1350 (é posíbel que só gobernase en nome do pai e non fose correxente).
## Traxectoria
Coincidindo coa toma do poder sobre todo o reino grazas aos hititas e á morte de Tushratta pouco despois, Mitanni foi invadido por Asiria, aliada co reino de Alshe. Shuttarna III, que se decantaba pola alianza asiria, logrouna, pero tivo que ordenar a devolución aos asirios das portas de ouro do palacio que lle foran arrebatadas polo rei Sausatatar sobre o -1440. Tamén eliminou á familia de Tushratta e á nobreza opositora. Actuou con man de ferro contra os inimigos pero parece que foi popular entre a xente.

Sobre o -1340 o rei hitita Suppiluliumas I enviou ao seu fillo Piyashshilis cun exército contra Mitanni, acompañado do pretendente Mattiwaza, fillo do ex rei Tushratta; cruzaron o Éufrates en Karkemish e marcharon a Irridu, xa en territorio hurrita. Mattiwaza enviara mensaxeiros e esperaba un recibimento caloroso do pobo hurrita, pero en realidade Shuttarna III conseguira o favor popular e os hititas non eran ben recibidos.

Shuttarna enviou un exército contra os hititas, pero foi derrotado no distrito de Irridu e Irrite e Harran sometéronse. Unha revolta estoupou en Washukanni e os asirios enviaron axuda, pero "só un carro de combate", o que pareceu ofensivo a Shuttarna, que lles negou a entrada na cidade; entón os asirios asediaron Washukanni (a capital estaba en Taite).

Os círculos dirixentes da cidade enganaron aos hititas e fixéronlles crer que os asirios estaban alí para loitaren con eles e os hititas que estaban en Pakarripa, que se sometera, marcharon contra os asirios; pero unha vez estes foron postos en fuga, rendéronse a Mattiwaza e enviou unha mensaxe a Piyasilis e Mattiwaza que estaban en Irrite, chamándoos a Washukanni. As forzas asirias retiráronse diante da superioridade do inimigo, e Mattiwaza entrou na capital e foi proclamado rei. Os hititas achegáronse a Taite perseguindo aos asirios, pero estes retiráronse. A sorte de Shuttarna III (e de Artatama II) é descoñecida, pero probabelmente Shuttarna III morreu nas loitas que seguiron, e Artatama II puido restar en Taite ata a súa morte (probabelmente cuns 80 anos ou máis) recoñecido polos hititas en honor á súa antiga alianza.
Nilapsini

**Nilapsini** (Nilapšini) foi unha cidade de Mitanni, ao sueste de Washukanni, onde o exército hitita que representaba a Kili-Teshub, avistou un continxente asirio (os asirios eran os protectores de Shuttarna III). Os asirios non presentaron batalla e crese que se retiraron debido á súa inferioridade (tiñan un só carro de combate). Desde alí Piyasilis I de Karkemish e Kili-Teshub marcharon contra a capital de Shuttarna, Taite.
Shattuara I

**Shattuara I** foi rei de Mitanni sobre o -1320. 
## Traxectoria
Non se sabe a súa orixe, pero foi o sucesor de Mattiwaza. Algúns pensan que se trata do fillo de Artatama II, cuxo nome era Shuttarna. Adadnirari de Asiria di que o levou prisioneiro a Asiria, onde o obrigou a facer acto de recoñecemento e permitiulle retornar a Mitanni, onde permaneceu como rei, pero pagando imposto.

Sucedeuno o seu fillo Wasashatta.
Wasashatta

**Wasashatta** foi rei de Mitanni, fillo e sucesor de Shattuara I. 
## Traxectoria
Reinaba sobre o -1290. Sublevouse contra Asiria e pediu a axuda hitita, pero os hititas tiñan pendentes asuntos internos e non lle proporcionaron ningún auxilio e limitáronse a recibiren a cantidade que o rei ofrecía pola axuda (como fai constar Adadnirari de Asiria nunha inscrición).

Os asirios conquistaron a capital real, establecida en Taidu, e despois Washukanni, Amasakku, Kahat, Shuru, Nabula, Hurra e Shuduhu. Finalmente conquistaron Irridu que foi tomada, destruída e cuberta de sal; a muller, fillos e fillas do rei serían levados a Asur xunto co botín e outros prisioneiros. O rei seguramente puido escapar, xa que non se menciona a súa captura nas inscricións asirias, e os eruditos pensan que se converteu no gobernante dun pequeno estado hurrita formado cos restos de Mitanni, chamado **Shubria** (**Subria**), mentres que a parte principal de Mitanni, entre o Balikh e o Khabur, pasou a Asiria como un feudo baixo un rei designado polo rei de Asiria, cargo que correspondeu a Shattuara II, fillo ou sobriño de Wasahatta.
Shattuara II

**Shattuara II** foi rei de Mitanni sobre o -1280. Foi nomeado polos asirios e era fillo ou sobriño de Wasashatta.
## Traxectoria
Ao comezar a reinar Salmanasar I sobre o -1275, o rei rebelouse contra Asiria con axuda hitita e coa axuda tamén dos nómades Akhlamu ou Ahlamnu. O seu exército ocupou os pasos de montaña e os pozos e declarouse en rebeldía. Cando foi enviado un exército asirio, a falta de auga fixo difícil o camiño, pero non impediu a vitoria asiria.

O rei asirio di nunha estela que matou 14.000 homes e o resto serían cegados e enviados lonxe; serían ocupados "9 templos, 180 cidades serían destruídas, e os exércitos hurritas, hititas e dos akhlamu degolados como cordeiros". As cidades de Taidu e Irridu serían ocupadas así como o monte Kashiar en Eluhat, as fortalezas de Sudu e Harranu ata Karkemish no Éufrates. Unha inscrición menciona a construción dun templo dedicado a Adad na cidade de Kahat, que sen dúbida foi tamén ocupada. Iso foi sobre o -1270 e foi o final do reino. A poboación foi en parte deportada e en parte semiescravizada; os documentos asirios mencionan os "homes desarraigados" deportados de Mitanni e que se enviaron para produciren "alimentos para o gando e para eles mesmos" (por exemplo é mencionado para repartir avea entre as persoas de Shududu ao gobernador da cidade de Nahur, chamado Meli Sah). Na zona do Balikh estableceuse unha liña de fortalezas contra os hititas. Mitanni converteuse na provincia de Khanigalbat baixo o goberno do príncipe e gran visir Ili-ippada.
Río Balikh

O **Balikh** (ou Belikh) é un río de Turquía e Siria, afluente do Éufrates, no que desauga despois de pasar pola cidade de Raqqa. Crese que nel se atopaba a antiga cidade de Haran, onde vivía o pai de Abraham, a pesar de que outros sosteñen que o río de Haran era o Khabur.

## Véxase tamén
### Ligazóns externas
*Tell Sabi Abyad archaeological project
Río Khabur

O **río Khabur** é un afluente do río Éufrates, ao que desauga máis embaixo da cidade de Deir es Zor.

Nace ao sueste de Turquía e ten 320&nbsp;km de percorrido, boa parte deles por Siria.
## Véxase tamén
MACHINA II/Friends and Enemies of Modern Music

***MACHINA II/Friends and Enemies of Modern Music*** é un álbum da banda de rock alternativo estadounidense The Smashing Pumpkins, que foi editado gratuitamente a través de Internet o 5 de setembro do ano 2000. É unha secuela de *MACHINA/The Machines of God*, e é o sexto álbum da banda. Son tres EPs compostos por caras-B e versións alternativas, e un dobre LP que é o actual álbum. Tanto este como o álbum anterior son conceptuais e contan a historia dunha estrela do rock que se volve tola.

En abril do 2011 a banda anunciou que tiña plans para unha edición física deste álbum, feito que se produciría cara ao ano 2013.

## Listaxe de cancións 
### EP un (CR-01) 
# "Slow Dawn" – 3:14
# "Vanity" – 4:08
# "Saturnine" (ás veces listada coma "Satur9") – 4:11
# "Glass" (tamén listada coma "Glass' Theme" e marcada cun "Alternate Version" ou "Spacey") – 2:55
Tempo total: 14:08

### EP dous (CR-02) 
# "Soul Power" (versión de James Brown) – 3:02
# "Cash Car Star (Version 1)" – 3:41
# "Lucky 13" – 3:05
# "Speed Kills But Beauty Lives Forever (Alternate Take)" – 4:51
Tempo total: 15:01

### EP tres (CR-03) 
# "If There Is a God (Piano and Voice)" – 2:34
# "Try, Try, Try (Version 1 Alternate Text)" – 4:23
# "Heavy Metal Machine (Version 1 Alternate Mix)" – 6:47
Tempo total: 14:03

### LP (CR-04) 
# "Glass' Theme" – 1:54
# "Cash Car Star" – 3:18
# "Dross" – 3:26
# "Real Love" – 4:16
# "Go" – 3:47
# "Let Me Give the World to You" – 4:10
# "Innosense" – 2:33
# "Home" – 4:29
# "Blue Skies Bring Tears (Version Electrique)" – 3:18
# "White Spyder" – 3:37
# "In My Body" – 6:50
# "If There Is a God (Full Band)" – 2:08
# "Le Deux Machina" – 1:54
# "Here's to the Atom Bomb (New Wave Version)" – 3:51

## Notas
Peel Sessions (EP de The Smashing Pumpkins)

***Peel Sessions*** é un EP editado en 1992 por The Smashing Pumpkins. Son tres cancións gravadas o 8 de setembro de 1991 para o programa de radio da BBC Radio 1 de John Peel.

## Lista de cancións 
# "Siva" – 4:53
# "Girl Named Sandoz" – 3:38
# "Smiley" – 3:31

"Girl Named Sandoz" refírese aos laboratorios Sandoz, onde foi inventado o LSD. É unha canción orixinal de The Animals, e posteriormente aparecería en *Pisces Iscariot*.
Un Novo Tempo

**Un Novo Tempo** (en ; **UNT**) é un partido político socialdemócrata venezolano de centroesquerda fundado en 1999 por Manuel Rosales.

## Historia 
Nas eleccións de 2006 foi o segundo partido máis votado con 1.546.412 votos. En 2021 Manuel Rosales foi reelixido por terceira vez gobernador do Zulia, presentándose polo **UNT**.

## Véxase tamén 
### Outros artigos
* Acción Democrática
* COPEI
* PSUV
Abeledo, Santiago da Rabeda, Taboadela

**Abeledo** é un lugar da parroquia de Santiago da Rabeda, no concello ourensán de Taboadela, na comarca de Ourense. Segundo o IGE, en 2023 tiña 40 habitantes (24 homes e 16 mulleres).

## Patrimonio 
Existen tres casas catalogadas como de alto valor histórico, así como unha fonte e un peto de ánimas, no proxecto de PXOM.

## Lugares e parroquias 
### Lugares de Santiago da Rabeda 
### Parroquias de Taboadela 
## Notas 
## Véxase tamén 
### Outros artigos 
* Lugares de Taboadela
Chuza!

**Chuza!** foi unha rede social de promoción de novas, que funciona maioritariamente nun ámbito galego. Foi creada por Berto Yáñez e comezou a funcionar o 20 de febreiro de 2006 e o 25 de xullo de 2010 foi pechada temporalmente polo seu autor, quen alegou esgotamento. O proxecto pasou entón a mans da comunidade de usuarios, que reabriron a rede social ás poucas semanas e constituíronse en asociación cultural o 16 de outubro do mesmo ano.

## Historia e descrición 
O sistema é un fork do software orixinal de Menéame desenvolvido por Ricardo Galli coma un clon de Digg.

Os usuarios, rexistrados ou non, filtran, valoran e comentan historias que proveñen de diferentes fontes de información tanto galegas como internacionais. En xullo de 2010, no seu peche había 5.710 usuarios rexistrados, 76.257 historias enviadas, e as historias recibiran 231.231 comentarios.

miniatura|Final da primeira etapa de Chuza! no fedello.
O 22 de marzo de 2010 mudou o dominio de chuza.org a chuza.gl. O 24 de xullo de 2010 anunciou o seu peche, que se materializaría o día seguinte, o 25 de xullo. Uns meses despois, un grupo de antigos usuarios recuperou o dominio e creou unha asociación coa finalidade de recuperar a web.

## Funcionamento 
Os usuarios rexistrados envían historias a Chuza! desta forma:
* A fonte orixinal ten que ter unha URL que é enviada a Chuza! por medio dun proceso de envío de 3 pasos onde se describe a nova mediante título, tags, resumo e categorías.
* Ao final do envío da nova esta pasa a unha lista de pendentes, onde outros usuarios a votan positiva ou negativamente, de forma que a nova vai aumentando o seu "karma".
* Un proceso de cálculos matemáticos recorrentes en base a unha serie de algoritmos de análise social decide se as novas teñen suficientes votos para pasar á portada da web. Eses procesos tamén fan unha repartición do karma entre os usuarios aumentando ou diminuíndo ese valor que indica a "importancia" dun usuario na comunidade.

## Notas 
## Véxase tamén 
### Ligazóns externas 
* Web de Chuza!
135

## Acontecementos 
* Fin da Revolta de Bar Kokhba contra Roma. Comeza a diáspora do pobo xudeu.

### Arte e cultura 
* Érguese o templo de Afrodita, de orde xónica, en Afrodisias, en Caria, Asia Menor.
miniatura|esquerda|200px|Ruínas do templo de Afrodita, Afrodisias
* o cónsul romano Xulio Aquila fai construír a Biblioteca de Éfeso, que dedica á memoria de seu pai.

## Nacementos 
* Judah haNasi, rabino xudeu, redactor da Mishná (m. 220).

## Mortes 
* Simon bar Kokhba, líder dos xudeus morto polas tropas do Emperador Romano Hadriano.
* Akiva ben Joseph, rabino xudeu, executado polos romanos (data probábel de morte; n. 50)

## Véxase tamén 
*
### Outros artigos 
*

Historia ano a ano
Abeledo

O fitónimo **Abeledo** fai referencia á abundancia de abeleiras. 

Como topónimo, pode referirse a:

;En Galiza
***Abeledo**, parroquia do concello de Abadín;
****Abeledo de Abaixo**, lugar de dita parroquia;
****Abeledo de Arriba**, lugar de dita parroquia;
***Abeledo**, lugar da parroquia de Adelán, no concello de Alfoz;
***Abeledo**, lugar da parroquia de Foxado, no concello de Curtis;
***Abeledo**, lugar da parroquia de San Martiño de Condes, no concello de Friol;
***Abeledo**, lugar da parroquia da Cervela, no concello do Incio;
***Abeledo**, lugar da parroquia de Bóveda, no concello de Lugo;
***Abeledo**, lugar da parroquia das Grañas do Sor, no concello de Mañón;
***Abeledo**, lugar da parroquia de Muras, no concello de Muras;
***Abeledo**, lugar da parroquia de Ourol, no concello de Ourol;
***Abeledo**, lugar da parroquia de San Facundo de Ribas de Miño, no concello de Paradela;
***Abeledo**, lugar da parroquia de Barbadelo, no concello de Sarria;
***Abeledo**, lugar da parroquia de Codesoso, no concello de Sobrado;
***Abeledo**, lugar da parroquia das Somozas, no concello das Somozas;
***Abeledo**, lugar da parroquia de  Santiago da Rabeda no concello de Taboadela.
***Abeledo**, lugar da parroquia de Insua, no concello de Vilalba;
***Abeledo**, lugar da parroquia de Oleiros, no concello de Vilalba;
***O Abeledo**, lugar da parroquia do Castro, no concello de Dozón.
***O Abeledo**, lugar da parroquia de Maniños, no concello de Fene.
***O Abeledo**, lugar da parroquia de Xiá, no concello de Friol.
***O Abeledo**, lugar da parroquia de Pedrafita, no concello de Guitiriz.
***O Abeledo**, lugar da parroquia de San Fiz de Monfero, no concello de Monfero.
***O Abeledo**, lugar da parroquia de Doroña, no concello de Vilarmaior.

Amais, como apelido **Abeledo** pode referirse a:

***Manuel Abeledo López**, político galego (n. 1945).

## Véxase tamén
### Outros artigos
Aziru

**Aziru** foi o gobernante cananeo de Amurru, o Líbano moderno, no século –XIV. Era fillo de Abdi-Ashirta, o anterior vasalo exipcio de Amurru.

Os tratados de Aziru son ben coñecidos polas cartas de Amarna. Mentres era un vasalo formal de Exipto, intentaba expandir o seu reino cara á costa mediterránea e tomou a cidade de Sumur (Simyrra). Isto viuse con alarma polos estados veciños, especialmente Rib-Addi, o rei de Gubla, (Biblos), que solicitou que fosen enviadas tropas exipcias para a súa protección. Solicitóuselle a Aziru que se presentase perante o faraón exipcio Akhenaton para explicar os seus feitos. Aziru, con todo, empezara a ter contactos secretos co rei hitita Suppiluliumas I, e á súa volta a Amurru puxo en funcionamento a súa alianza cos hititas. Foi executado despois por Horemheb e os seus invasores exipcios, despois de que se declarase a paz entre Exipto e os hititas.
Suárez Picallo

Os apelidos **Suárez Picallo** poden referirse a:

***Ramón Suárez Picallo**, xornalista e político galego (1894-1964);
***Juan Antonio Suárez Picallo**, agrarista e xornalista galego (1907-1936).
Baixa Austria

A **Baixa Austria** (*Niederösterreich*) é un estado (*Land*) do nordeste austríaco.

O Estado limita coa capital federal no seu centro oriental, como fronteiras ten á República Checa ó norte e a Eslovaquia ó nordeste, ademais dos *Länder* de Burgenland ó sueste, Estiria ó sur e Alta Austria ó oeste.

A súa capital é, dende 1986, Sankt Pölten.

Os seus 19&nbsp;174&nbsp;km² de área o fan o maior estado do país; a súa poboación, de 1&nbsp;545&nbsp;804, é lixeiramente menor á vienesa.
[miniatura|200px|esquerda|A [abadía de Melk (*Stift Melk*)]]
miniatura|dereita|350px|Krems
## Notas
Estado do Tirol

O **Tirol** é o nome dunha rexión montañosa que cobre as áreas de Austria e Italia. Hoxe en día coñécese como Tirol a un Estado de Austria occidental. A súa capital é Innsbruck; unha faixa de 10–20&nbsp;km de Salzburgo separa a unha parte do Tirol, situada no sueste, como resultado da perda da parte sur da rexión (Trentino-Tirol Meridional).

Os 12.648&nbsp;km² fan do Tirol o terceiro Estado en área; con 771.304 habitantes (2023), é o quinto estado en poboación do país. O estado fai fronteira coa Baviera alemá ao norte e o Trentino-Tirol Meridional (provincia de Bolzano) en Italia ao sur; no oeste está o Vorarlberg. O Tirol Oriental fai fronteira con Italia e Carintia.

O Trentino Tirol Meridional sempre pertenceu a Austria, pero na primeira guerra mundial Italia tomouno como parte do seu territorio. Neste territorio aínda hoxe a maioría da poboación é austríaca e fala alemán, as escolas ensinan o alemán, e a cultura predominante é a xermánica.

## Véxase tamén 
### Ligazóns externas 
* Ski Tirol
Carintia, Austria

**Carintia** (en alemán *Kärnten*, en esloveno *Koroška* e en italiano *Carinzia*) é un Estado (*Land*) da Austria meridional; a súa capital, Klagenfurt, e Villach son as súas únicas cidades.

É o quinto maior Estado en área (9.536&nbsp;km²) e o sexto en poboación (559.404). O Estado limita con Salzburgo polo norte, Estiria polo nordeste, Eslovenia e Italia polo sur, e cunha porción do Tirol polo oeste.

Carintia é un dos destinos turísticos máis populares do país.

## Divisións administrativas 
O estado está dividido en oito distritos rurais e dous urbanos (*Bezirke*), sendo os últimos as cidades estatutarias *Statutarstädte*) de Klagenfurt e Villach.
miniatura|300px|dereita|Os distritos de Carintia

### Cidades estatutarias 
* Klagenfurt
* Villach

### Distritos rurais 
* Distrito de Spittal an der Drau.
* Hermagor.
* Villach-Land.
* Distrito de Feldkirchen.
* Distrito de St. Veit an der Glan.
* Klagenfurt-Land.
* Distrito de Völkermarkt.
* Distrito de Wolfsberg.
### Concellos de Carintia
* * *Datos relativos ao ano 2006*

## Notas 
## Véxase tamén 
### Ligazóns externas 
* Sitio oficial
* Guía de Viaxee de Carintia
* Kaernten.at, Información turística, webcams
Tirol

O topónimo **Tirol** pode referirse a:

* a **rexión do Tirol**, situada nos Alpes. Divídese administrativamente en:
** o estado do Tirol (ao norte), pertencente a Austria, con capital en Innsbruck;
** a provincia de Bolzano (ao sur), pertencente a Italia, con capital en Bolzano;
* a localidade de **Puerto Tirol**, na provincia arxentina de Chaco;
* a poboación de **Tirol**, en Brasilia, no distrito de Espirito Santo;
Vorarlberg

**Vorarlberg** é o máis occidental dos estados (*Länder*) austríacos; a súa capital, Bregenz, é unha das cinco cidades do Estado (as outras son Dornbirn, Hohenems, Feldkirch e Bludenz).

Vorarlberg é o oitavo Estado tanto en área (2.601&nbsp;km²) como en poboación (372.791 habitantes no 2001). O estado fai fronteira co Tirol ao leste, cos estados alemáns de Baden-Württemberg e Baviera ao noroeste e norte; polo sur cos cantóns suízos de Grisóns e Sankt Gallen, separadas polo principado de Liechtenstein.
Santiago da Rabeda, Taboadela

**Santiago de Rabeda** é unha parroquia situada ó sueste do concello de Taboadela. Os núcleos de poboación máis importantes son: Pereiras-Venda do Río, Abeledo, Pazos, Silvoso e Silvosiño. Segundo o IGE, en 2023 tiña 311 habitantes (162 homes e 149 mulleres).

## Xeografía
Pola parte norte da parroquia discorre o río Barbaña; ao sur está o monte Gandarela, xa en Augas Santas.

## Patrimonio
Na igrexa parroquial, do século XVIII, hai unha valiosa talla do apóstolo Santiago.
No ano 2003 creouse a asociación de veciños A Rabeda, con sede na antiga escola unitaria.

## Lugares e parroquias
### Lugares de Santiago da Rabeda
### Parroquias de Taboadela
## Notas
## Véxase tamén
### Outros artigos
*Lugares de Taboadela
Cans

O topónimo **Cans** pode referirse a:

;En Galiza
***Cans**, parroquia do concello do Porriño;
***Cans**, lugar da parroquia de Nebra, no concello de Porto do Son;
***Fausto Cansado**, lugar da parroquia de Santa María de Neda, no concello de Neda.

;Fóra de Galiza

;En Cataluña
***Viladecans**, concello da comarca do Baix Llobregat, na provincia de Barcelona.

## Véxase tamén
### Outros artigos
Arasni

**Arasni** foi un principado amorreo do Líbano, vasalo de Exipto, que se fixo aliado dos apiru sobre a metade do século –XIV. Conquistou a cidade de Ardata. O principado quedou integrado no Reino de Amurru cando este se constituíu, baixo a soberanía do rei hitita Suppiluliumas I.
Ammiya

**Ammiya** era un principado amorreo do Líbano, que no século –XIV era vasalo de Exipto. O seu príncipe foi asasinado e quedou dominado polos apiru e, sobre o -1330, integrado no Reino de Amurru, formado como reino vasalo do rei hitita Suppiluliumas I.
Sehlal

**Sehlal** foi un pequeno principado amorreo das montañas do Líbano, que era vasalo de Exipto no século –XIV, cando é mencionado por primeira vez.

O príncipe de Sehlal, Yamaya, nun ataque inesperado, apoderouse do goberno de Sumur, a principal base dos exipcios en Siria, pero sen poñer en cuestión a soberanía exipcia. 25 exipcios morreron na acción, que se fixo mentres o gobernador Pahanate, estaba de viaxe en Exipto. Entón Abdi-Asirta, xefe dos apiru, unha comunidade dos amurru, aproveitou a ocasión e atacou Sumur, derrotou a Yamaya e apoderouse da cidade. Abdi-Asirta alegou que era un leal vasalo de Exipto e que ocupara Sumur para protexela do asalto de Yamaya, e que mentres este provocara 25 mortos, el salvara a vida dos 4 exipcios que estaban no palacio.

O principado foi absorbido polos apiru pouco despois, e sobre o -1330 quedou integrado no reino de Amurru, vasalo hitita.
Yarimuta

**Yarimuta** foi unha comarca próxima a Biblos, onde se producía a maior parte do gran e alimentos que se consumían na cidade. O seu bloqueo por parte dos apiru, que ameazaban Biblos, provocou a fame entre os habitantes de Biblos, e algúns venderon ás súas mulleres ou fillos a cambio de comida. A chegada dun exército exipcio e a morte de Abdi-Asirta, o líder apiru, a mans dos seus, salvou a cidade. Menciónase nas cartas de Amarna.
Batruna

**Batruna** foi unha cidade do reino de Biblos. Estaba moi próxima á cidade, xusto poucos km ao norte, e foi a última que sobre o -1340 conquistaron os apiru, antes de que o seu xefe Abdi-Asirta fora asasinado polos seus, ao saber da chegada dun exército exipcio. Á súa morte o rei de Biblos, Rib-Hadda, recuperouna.
No período clásico foi coñecida como **Botrys**.

Na Idade Media foi capital dunha señoría do condado de Trípoli.

É a moderna **Batroun**, un pequeno porto mariñeiro da costa libanesa, cunha igrexa maronita (San Xurxo), a catedral tamén do século XIX (catedral de Mar Stefan) e unha capela coñecida como *Sadiyat al-Bahr* (*A nosa dona do mar*). Tamén hai restos dunha antiga igrexa (Mar Nohra) nunha rocha das inmediacións.
Wahliya

**Wahliya** foi unha cidade da rexión de Biblos que foi dominada polos apiru de Amurru, dirixidos por Abdi-Asirta e despois polo seu fillo Pu-Bahla, cuxo irmán, Aziru, a incorporou sobre o -1330 no reino de Amurru, vasalo hitita.
Apa

**Apa** foi un reino conquistado polo rei hitita Suppiluliumas I na súa primeira campaña de Siria.
## Historia
O feito de que o rei se atribuíse nos "feitos de Suppiluliumas" que chegara ata as montañas do Líbano fixo pensar que podería ser Apina (Damasco), mencionada como Upe ou Upi nas cartas de Amarna, pero probabelmente era un territorio máis ao norte, seguramente na zona de fronteira entre Mitanni e Exipto. Non é probábel que o rei hitita baixase tanto ao sur.

A marcha do hitita sobre Apa (desde Qatna) provocou a alarma do rei de Qadesh co que estoupou a guerra que parou a conquista da cidade principal. Pouco tempo despois Suppiluliumas, despois de derrotar a Qadesh, volveu contra Apa, cuxo rei era Ariwanna, e tiña como vasalos aos nobres Wambadura, Akparu, e Artaya; todos serían derrotados polo hitita e feitos prisioneiros.

Apa pasou a Exipto na primeira expedición de Ramsés II, pouco despois do -1300, pero foi reconquistada polos hititas despois da batalla de Qadesh (sobre -1390) e deixou como gobernador ao seu irmán Hattusilis, rei de Hakpis, pero, ao cabo de dous anos, Ramsés II volveu a Siria-Palestina cun exército dividido en dúas partes: unha dirixida polo seu fillo Amón Hirhepesef, que dominou as tribos shosu do Negev e o mar Morto e aos edomitas e se dirixiu a Moab; a outra parte, dirixida por el mesmo, atacou Xerusalén e Xericó, e despois entrou tamén a Moab e uniuse ao seu fillo, e xuntos marcharon contra Hesbon e finalmente reconquistaron Apa, momento en que Hattusilis tivo que volver a territorio hitita se é que non o fixera antes.
St. Pölten

**Sankt Pölten** (tamén coñecida como *St. Pölten*) é a capital federal do Estado austríaco de Baixa Austria. Cunha poboación de 49.121 habitantes (2001) é a maior cidade da Baixa Austria. 

## Xeografía 
### Divisións da cidade 
Sankt Pölten nos seguintes subdistritos: Altmannsdorf, Dörfl at Ochsenburg, Eggendorf, Ganzendorf, Hafing, Harland, Hart, Kreisberg, Matzersdorf, Mühlgang, Nadelbach, Oberradlberg, Oberwagram, Oberzwischenbrunn, Ochsenburg, Pengersdorf, Pottenbrunn, Pummersdorf, Ragelsdorf, Ratzersdorf at the Traisen, Reitzersdorf, Schwadorf, Spratzern, Sankt Georgen on the Steinfelde, Sankt Pölten, Stattersdorf, Steinfeld, Teufelhof, Unterradlberg, Unterwagram, Unterzwischenbrunn, Viehofen, Völtendorf, Waitzendorf, Wasserburg, Weitern, Wetzersdorf, Windpassing, Witzendorf, Wolfenberg, Wörth e Zwerndorf.

## Véxase tamén 
### Ligazóns externas 
* Sitio oficial
Eisenstadt

**Eisenstadt** (Húngaro *Kismarton*, Croata *Željezno*) é unha cidade de Austria, capital do estado de Burgenland. Posúe unha poboación de 12.000 habitantes (2006). Divídese en catro distritos:
* Oberberg
* Unterberg
* Kleinhöflein
* St. Georgen

## Ligazóns externas 
* Sitio oficial  
* Turismo en Eisenstadt 
*Eisenstadt en *Burgenland*
Bregenz

miniatura|Localización de Bregenz.
miniatura|Bregenz e o lago de Constanza.

**Bregenz** é unha cidade austríaca, capital do estado federal de Vorarlberg ó oeste do país. A cidade fai fronteira con Suíza e Alemaña, e está situada á ribeira do lago Constanza.

Está situada a unha altitude de 400 metros, ten unha poboación de 29.806 habitantes (2018) e unha superficie de 29,51&nbsp;km². É o centro político, turístico, industrial, administrativo e de servizos do estado de Vorarlberg.
Linz

miniatura|285px|dereita|Igrexa de Poestlingberg en Linz.
miniatura|285px|Vista de Linz dende a montaña de Poestlingberg.
**Linz** (*Checo: Linec*) é a terceira cidade maior de Austria e capital federal do Estado austríaco de Alta Austria (*Oberösterreich*). A cidade sitúase no centro de Austria, a 30&nbsp;km da fronteira Checa. A poboación da cidade é de 188.968 (2006), e 271.000 na área metropolitana.

## Cidades irmás 
Linz está irmandada coas seguintes cidades:

* 20px Halle, Saxonia-Anhalt, Alemaña, desde 1975
* 20px Gabès - Tunisia (1977)
* 20px Chengdu - China (1983)
* 20px Zaporižja - Ucraína (1983)
* 20px Budějovice - República Checa, (1987)
* 20px Linz am Rhein - Renania-Palatinado, Alemaña (1987)
* 20px Kansas City - Kansas, Estados Unidos (1988)
* 20px San Carlos - Nicaragua (1988)
* 20px Gwangyang - Corea do Sur (1991)
* 20px Modena - Italia (1992)
* 20px Nižnij Novgorod - Rusia (1993)
* 20px Linköping - Suecia (1995)
* 20px Norrköping - Suecia (1995)
* 20px Tampere - Finlandia (1995)
* 20px Distrito Charlottenburg-Wilmersdorf de Berlín - Alemaña (1998)
* 20px Fiume - Croacia (2???)

## Véxase tamén 
### Ligazóns externas 
* Páxina web de Linz 
* Linz 
* Fotos panorámicas de Linz
* Official homepage of Linz —Capital da cultura 2009
* Independent Platform of Linz — Capital europea da cultura 2009
* Fotos de Linz
Decapante

O **decapante** ou **flux** é un material que ten por misión facilitar o proceso de soldadura de metais.

Algúns dos materiais empregados como *fluxes* son o cloruro de amonio, o ácido clorhídrico, o cloruro de zinc e o cloruro de litio.

Nos procesos de soldadura o flux realiza principalmente dúas funcións: remover o óxido das superficies que van a ser soldadas e facilitar a amalgamación, co que mellora as características de mollado da soldadura líquida.
Bandeira de Panamá

A **bandeira de Panamá** consiste nun rectángulo dividido en catro cuarteis: o superior esquerdo é unha estrela azul de cinco puntas sobre fondo branco; o superior dereito é de cor vermella; o inferior esquerdo é de cor azul, e o inferior dereito é unha estrela vermella de cinco puntas sobre fondo branco. Representa aos partidos Liberal (a cor vermella) e Conservador (a cor azul). O branco simboliza a paz á que chegaron ambos os dous partidos e as estrelas sinalan a rectitude e forza do país.

## Outras bandeiras 

>
Ficheiro:Flag of Spain (1785-1873 and 1875-1931).svg|Bandeira do Reino de España, oficial no territorio panameño ata o 28 de novembro de 1821
Ficheiro:Flag of Sovereign State of Panama.svg|Bandeira do Estado Soberano de Panamá
Ficheiro:Flag of Panama (Bunau-Varilla proposal).svg|Deseño presentado por Phillipe Bunau-Varilla e rexeitado unanimemente
Ficheiro:Flag of Panama (1903).svg|Deseño orixinal da bandeira, segundo Manuel E. Amador
Ficheiro:Flag of Panama.svg|Bandeira actual da República de Panamá: xurdiu da modificación do primeiro modelo

## Véxase tamén 
### Ligazóns externas 
* Bandeira de Panamá en Flags of the World
Transdanubia occidental

miniatura|300px|Rexións de Hungría
**Transdanubia occidental** é unha rexión de Hungría. É parte da rexión de Transdanubia. A rexión inclúe os condados de Zala, Vas, e Győr-Moson-Sopron.
Transdanubia meridional

miniatura|300px|Rexións de Hungría
A **Transdanubia Meridional** é unha rexión de Hungría. Forma parte da rexión da Transdanubia. A Transdanubia meridional inclúes os condados de Somogy, Tolna, e Baranya. A súa capital é a cidade de Pécs.
Gran Chaira do Sur

miniatura|300px|Rexións de Hungría
A **Gran chaira do sur** é unha rexión de Hungría composta dos seguintes condados:
***Bács-Kiskun**
***Békés**.
***Csongrád**
Gran Chaira do Norte

miniatura|300px|Rexións de Hungría
A **Gran chaira do norte** é unha rexión de Hungría. Os condados de Hajdú-Bihar, Jász-Nagykun-Szolnok, e Szabolcs-Szatmár-Bereg forman parte da rexión.
Transdanubia central

miniatura|300px|Rexións de Hungría
A **Transdanubia central** é unha rexión de Hungría formada polos condados de Fejér, Komárom-Esztergom, e Veszprém.